CELEX: 32008R0977
Language: hu
Date: 2008-10-03 00:00:00
Title: A Bizottság 977/2008/EK rendelete ( 2008. október 3. ) egyes áruk TARIC szerinti besorolásáról

7.10.2008   
            
            
               HU
            
            
               Az Európai Unió Hivatalos Lapja
            
            
               L 266/8
            
         
      A BIZOTTSÁG 977/2008/EK RENDELETE
   
   (2008. október 3.)
   egyes áruk TARIC szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet 2. cikkében előírt TARIC egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt TARIC-kódok alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk TARIC szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A TARIC-ban a melléklet táblázatának 1. oszlopában leírt árukat a táblázat 2. oszlopában megjelölt TARIC-kódok alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. október 3-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (TARIC-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Poli(etilén-tereftalát) (PET) film, legfeljebb 0,35 mm vastagságú, fémezett felülettel, nem Brazíliából vagy Izraelből szállítva.
                           
                        
               
                  3920621994
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a Kombinált Nómenklatúra 39. árucsoportjához tartozó megjegyzések 10. pontja, valamint a 3920, a 3920 62 és a 3920 62 19 KN-kód és a 3920621994 TARIC-kód szövegezése határozza meg.
                  A felület fémezését olyan felületkezelésnek kell tekinteni, amely nem erősíti meg a filmet. Az árut ezért a 3920 vtsz. alá kell besorolni (lásd a 3920 vtsz.-hoz tartozó HR-magyarázat negyedik bekezdését).
                  A film nem rendelkezik a 3920621100–3920621988 vtsz. alá tartozó áruk jellegzetességeivel.
                  A filmet a 3920621994 vtsz. alá kell besorolni, mert a 3920621994 vtsz. szövegezése értelmében („Poli(etilén-tereftalát) (PET) film”) e kód alá az olyan, legfeljebb 0,35 mm vastagágú PET-film tartozik, amely nem sorolható be a 3920621100–3920621988 TARIC-kódok alá.
               
            
                  
                              2.
                           
                           
                              Poli(etilén-tereftalát) (PET) film, 0,35 mm-t meghaladó vastagságú, fémezett felülettel, nem Brazíliából vagy Izraelből szállítva.
                           
                        
               
                  3920629094
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a Kombinált Nómenklatúra 39. árucsoportjához tartozó megjegyzések 10. pontja, valamint a 3920, a 3920 62 és a 3920 62 90 KN-kód és a 3920629094 TARIC-kód szövegezése határozza meg.
                  A felület fémezését olyan felületkezelésnek kell tekinteni, amely nem erősíti meg a filmet. Az árut ezért a 3920 vtsz. alá kell besorolni (lásd a 3920 vtsz.-hoz tartozó HR-magyarázat negyedik bekezdését).
                  A film nem rendelkezik a 3920629020–3920629040 vtsz. alá tartozó áruk jellegzetességeivel.
                  A filmet a 3920629094 vtsz. alá kell besorolni, mert a 3920629094 vtsz. szövegezése értelmében („Poli(etilén-tereftalát) (PET) film”) e kód alá az olyan, 0,35 mm-t meghaladó vastagágú PET-film tartozik, amely nem sorolható be a 3920629020–3920629040 TARIC-kódok alá.